Tuleohutusnõude rikkumise tuvastamisele järgneb kaalutletud, asjakohane ja proportsionaalne reageerimine, mis aitab kaasa rikkumiste ennetamisele tulevikus.
Riigi Ilmateenistuse hinnangul valitseb Eesti looduses suur tuleoht. Järjest kasvab ka kulupõlengute arv, mis ohustavad ümbrust ja hävitavad elusloodust ning mis saavad alguse lõkke tegemise ohutusnõuete eiramisest. Möödunud nädalavahetusel reageerisid Lääne regiooni päästjad enam kui 50 korral metsa- ja maastikupõlengutele.
Alates 9. aprillist alustasid Lääne-Eesti komandode päästjad, operatiivkorrapidajad ning ohutusjärelevalve inspektori lõkkepatrullidega, et veenduda tuleohutusnõuete täitmises lõkete põletamisel. Tähelepanu all on nii kodu juures kui avalikul lõkkeplatsil ja puhkealal süüdatud lõkked ning grillid. Päästjad annavad nõu, kuidas ohutumalt lõket teha, kuid tõsisemate rikkujatega tegelevad edasi inspektorid.